钦定古今图书集成/明伦汇编/官常典/第342卷 > 张廷珪
## 钦定古今图书集成/明伦汇编/官常典/第342卷 > 张廷珪

按《旧唐书》本传：“廷珪，河南济源人，其先自常州徙焉。
廷珪少以文学知名，性慷慨，有志尚。弱冠应制举。长
安中，累迁监察御史。则天税天下僧尼出钱，欲于白
司马坂营建大像。廷珪上疏谏曰：‘夫佛者以觉知为
义，因心而成，不可以诸相见也。经云：‘若以色见我，以
音声求我，是人行邪道，不能见如来’。此真如之果，不’”
外求也。陛下信心归依，发弘誓愿，壮其塔庙，广其尊
容，已遍于天下久矣。盖有住于相而行布施，非最上
第一希有之法。何以言之？《经》云：“若人满三千大千世
界七宝以用布施，及恒河沙等身命布施，其福甚多。
若人于此经中受持，及四句偈等，为人演说，其福胜
彼。”如佛所言，则陛下倾四海之财，殚“万人之力，穷山
之木以为塔，极冶之金以为像，虽劳则甚矣，费则多
矣，而所获福，不愈于一禅房之匹。夫菩萨作福德，不
应贪著，盖有为之法，不足高也。况此营建，事殷土木，
或开发盘礡，峻筑基阶，或塞穴洞，通转采斫，辗压虫蚁，动盈巨亿，岂佛标坐夏之义，愍蠢动而不忍害其
生哉？”又役鬼不可，唯“人是营，通计工匠，率多贫窭，朝
驱暮役，劳筋苦骨，箪食瓢饮，晨炊星饭，饥渴所致，疾
疹交集。岂佛标徒行之义，愍畜兽而不忍残其力哉？”
又营筑之资，僧尼是税，虽乞丐所致，而贫阙犹多。州
县征输，星火逼迫，或谋计靡所，或鬻卖以充，怨声载
路，和气未洽，岂佛标随喜之义，愍愚蒙而不忍夺其
产哉？“且边朔未宁，军装日给，天下虚竭，海内劳弊，伏
惟陛下慎之重之。”思菩萨之行，为利益一切众生，应
如是布施，则其福德若东南西北、四维、上下虚空，不
可思量矣。何必勤于住相，凋苍生之业，崇不急之务
乎？臣以时政论之，则宜先边境，畜府库，养人力；臣以
释教谕之，则宜救苦厄，灭诸相，崇无为。伏“愿陛下察
臣之愚，行佛之意，务以理为上，不以人废言，幸甚幸
甚！”则天从其言，即停所作，仍于长生殿召见，深赏慰
之。景龙末，为中书舍人，再转洪州都督，仍为江南西
道按察使。开元初，入为礼部侍郎。时久旱，关中饥俭，
下制求直谏昌言，弘益政理者。廷珪上疏曰：“臣闻古
有多难兴王，殷忧启圣者”，皆以事危则志锐，情迫则
思深，故能自下登高，转祸为福者也。伏见景龙之末，
中宗遇祸；先天之际，凶党构谋，社稷有危于缀旒，国
朝将均于绝𫄧。陛下神武超代，精诚动天，再扫氛沴，
六合清朗。而后上顺皇旨，俯念黔黎，高运璿衡，光膺
宝箓。日月所烛之地，书轨未通之乡，无不霑濡渥恩，
被服淳化。“十尧九舜，未足称也。明明上帝，照临下土，
宜锡介祉，以答鸿休。然属顷岁以来，阴阳愆候，九谷
失稔，万姓阻饥，关辅之间，更为尤剧。至有樵苏莫爨，
粮籺靡资，不复聊生，方忧转死，偶会昌运，遘兹难否”
者。臣窃思之，皇天之意，将恐陛下春秋鼎盛，神圣在
躬，不崇朝而建大功，自藩邸而陟元后，或简下“济之
道，独满雄图之志，轻虞舜而不法，思汉武以自高。是
故昭见咎征，载加善诱，将欲大君日慎一日，虽休勿
休，永保太和，以固邦本也。”斯皇天于陛下眷顾深矣，
陛下焉可不奉若休旨而寅畏哉！臣愚诚愿陛下约
心削志，澄思励精，考羲、农之书，敦素朴之道，登庸端
士，放黜佞人，屏退后宫，减彻外厩，场无蹴踘之玩，野
绝从禽之赏，休石田之远境，罢金甲之悬军，矜恤惸
嫠，蠲薄徭赋，去奇伎淫巧，捐和璧隋珠，不见可欲，使
心不乱。自然波清四海，尘销九域。农夫乐其业，馀粮
栖于亩，则和气上逼于天，虽五星连珠，两曜合璧，未
足多也。珍祥下降于地，虽凤凰巢阁，麒麟在郊，未足
奇也。或谓“天之”炯戒不足畏者，则将上帝凭怒，风雨
迷错，荒馑日甚，无以济下矣。或谓人之穷乏不足恤
者，则将齐氓沮忘，亿兆携离，愁苦势极，无以奉上矣。
斯盖安危所系，祸福之源，奈何朝廷曾不是察？况今
陛下受命伊始，敷政维新，卿士百寮，华夷万族，莫不
清耳以听，刮目而视，延颈企踵，冀有所闻见，颙颙如
“也。何可怠弃典则，坐辜其望哉？”再迁黄门侍郎。时监
察御史蒋挺以监决杖刑稍轻，敕朝堂杖之。廷珪奏
曰：“御史，宪司清望，耳目之官，有犯当杀即杀，当流即
流，不可决杖。士可杀，不可辱也。”时制命已行，然议者
以廷珪之言为是。俄坐泄禁中语，出为沔州刺史。又
历苏、宋、魏三州刺史。入为少府监，加金紫光禄大夫，
封范阳男。四迁太子詹事，以老疾致仕。二十二年卒，
年七十馀，赠工部尚书，谥曰贞穆。廷珪素与陈州刺
史李邕亲善，屡上表荐之。邕所撰碑碣之文，必请廷
珪八分书之。廷珪既善楷隶，甚为时人所重。